

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 002911253 2024 08233 001 000 060 107 04 012**

**Датум: 18. 10. 2024. године**

**ЛАПОВО**

 На основу члана 121. Закона о основама система образовања и васпитања („Службени гласник Републике Србије“ број 88/2017, 27/2018-др. закони, 10/19, 6/20 и 129/2021), члана 37. тачка 65. Статута општине Лапово („Службени гласник општине Лапово“, број 2/19) и члана 3. Правилника о Општинском савету родитеља („Службени гласник Републике Србије“ број 72/2018), Скупштина општине Лапово, на седници одржаној 18. октобра 2024. године, донела је

**Р Е Ш Е Њ Е**

**О ИМЕНОВАЊУ ЧЛАНОВА ОПШТИНСКОГ САВЕТА РОДИТЕЉА ОПШТИНЕ ЛАПОВО**

**ЗА ШКОЛСКУ 2024/2025. ГОДИНУ**

**Члан 1.**

 Именује се Општински савет родитеља општине Лапово за школску 2024/2025. годину за следеће установе

* ОШ „Светозар Марковић“ Лапово,
* Средњу школу Лапово,
* Установу за децу предшколског узраста „Наша Младост“ Лапово.

**Члан 2.**

 Општински савет родитеља чине:

**- Богданка Максимоски**, из Лапова, представница родитеља ОШ „Светозар Марковић“ Лапово,

**- Борис Миличић,** из Лапова, заменик представника родитеља ОШ „Светозар Марковић“ Лапово;

**- Александар Крстић**, из Лапова, представник родитеља Средње школе Лапово,

**- Маријана Стевановић** **Младеновић,** из Лапова, заменица представника родитеља Средње школе Лапово,

**- Милица Голубовић**, из Лапова, представница родитеља Установе за децу предшколског узраста „Наша Младост“ Лапово.

**-** **Марко Дилић**, из Лапова, заменик представника родитеља Установе за децу предшколског узраста „Наша Младост“ Лапово.

**Члан 3.**

 Задатак Општинског савета родитеља је да:

1) даје мишљење, иницира акције и предлаже мере за остваривање права детета, унапређивање образовања, васпитања и безбедности деце, односно ученика у општини;

2) учествује у утврђивању општинских планова и програма који су од значаја за остваривање образовања, васпитања и безбедности деце;

3) прати и разматра могућности за унапређивање једнаког приступа, доступности и могућности образовања и васпитања за децу, односно ученике; спречавања социјалне искључености деце односно ученика из угрожених и осетљивих група на територији општине;

4) пружа подршку савету родитеља свих установа на територији општине у вези са питањима из њихове надлежности;

5) заступа интересе деце и ученика општине у ситуацијама које су од значаја за унапређивање њиховог образовања, васпитања, безбедности и добробити на територији општине;

6) сарађује са организацијама које делују у области образовања и васпитања, заштите здравља, социјалне заштите, културе, заштите и унапређења права детета и људских права;

7) обавља и друге послове у вези са образовањем и васпитањем на територији општине.

**Члан 4.**

 Општински савет о свом раду сачињава полугодишњи извештај и доставља га установaма за које је тај Општински савет именован и Скупштини општине.

**Члан 5.**

 Именованим члановима и заменицима чланова мандат у Општинском савету родитеља престаје крајем школске 2024/2025. године.

**Члан 6.**

 Решење објавити у „Службеном гласнику општине Лапово“.

**ПРЕДСЕДНИЦА**

**Мирела Раденковић**

**Образложење**

 Правни основ за доношење овог решења садржан је у члану 121. Закона о основама система образовања васпитања и члану 3. Правилника о Општинском савету родитеља којим је прописано да скупштина општине сваке године именује чланове општинског савета. Општински савет родитеља чине представници савета родитеља свих установа са подручја општине.

 Правилником о Општинском савету родитеља прописани су услови у вези начина рада општинског савета родитеља који се односе на оснивање, састав, избор и дужину мандата чланова, сарадњу са другим органима и начин рада.

 Савет родитеља сваке васпитно-образовне и образовно-васпитне установе која има седиште на територији јединице локалне самоуправе предлаже свог представника и његовог заменика за Општински савет у року од 15 дана од дана именовања чланова савета родитеља у установи, а најкасније до првог октобра текуће радне, односно школске године.

 Савет родитеља установе овај предлог доставља директору установе, који о томе доноси одлуку коју доставља скупштини општине. Скупштина општине у року од 15 дана од дана пријема одлуке именује чланове Општинског савета. Општински савет на првој седници бира председника и заменика председника. Општинска управа општине Лапово обавља административно-техничке послове потребне за рад Општинског савета, а средства потребна за обављање послова Општинског савета (канцеларијски материјал и сл.) обезбеђују се у буџету Општине.

 Директори образовно-васпитних установа са подручја општине Лапово доставили су одлуке о именовању представника родитеља и њихових заменика у Општински савет родитеља за школску 2024/2025. годину, па се на основу истих доноси решење као у диспозитиву.